**Tokio Hotel** (nem. *Tokio Hotel*) je nemački muzički sastav osnovan u Magdeburgu (Nemačka) 2001. od strane pevača Bila Kaulica (nem. *Bill Kaulitz*), gitariste Toma Kaulica (nem. *Tom Kaulitz*), bubnjara Gustava Šefera (nem. *Gustav Schäfer*) i basiste Georga Listinga (nem. *Georg Listing*). Kvartet je postigao četiri broj jedan singla i izdao tri broj jedan albuma u svojoj domovini, prodajući blizu 5 miliona kopija CD-ova i DVD-jeva tamo. Nakon snimanja neobjavljenog demo-CDa pod imenom "Devilish" i raskida ugovora sa Sony BMG, bend izdaje svoj prvi album na nemačkom jeziku, *Schrei*, kao Tokio Hotel za Island Records u 2005. Schrei se rasprodao u više od pola miliona kopija širom sveta i dostigao četiri top 5 singla u Nemačkoj i Austriji. 2007. bend izdaje svoj drugi nemački album *Zimmer 483* i svoj prvi engleski album *Scream* koji je kombinovao prodaju albuma od preko milion primeraka širom sveta i pomogao bendu da osvoji svoju prvu MTV Evropsku Muzičku Nagradu za Najbolju Interakciju. Zimmer 483 dostigao je tri top 5 singla u Nemačkoj, dok drugi, Scream, dostiže dva singla koja su ušla u prvih dvadeset mesta na listama u zemljama poput Francuske, Portugala, Španije i Italije. U septembru 2008. u Sjedinjenim Američkim Državama su osvojili svoju prvu MTV Video Muzičku Nagradu za Najboljeg Novog Umetnika. U oktobru 2008. osvajaju četiri nagrade, uključujuću Najboljeg Međunarodnog Umetnika i Pesmu Godine na Los Premios MTV Latinoameričkoj dodeli nagrada održanoj u Meksiku. Tokio Hotel je postao prvi nemački bend koji je ikada osvojio nagradu na MTV Video Muzičkim Nagradama i na MTV Latinoameričkim Nagradama. Takođe su osvojili nagradu Zvezda na MTV Evropskim Muzičkim Nagradama 2008. održanim u Liverpulu 6. novembra 2008. i nagradu za Najbolju Grupu 5. novembra 2009. na MTV Evropskim Muzičkim Nagradama u Berlinu. 7. novembra 2010. su osvojili nagradu za Najbolji World Stage Performans na MTV Evropskim Muzičkim Nagradama održanim u Madridu. U julu 2011. su postali prvi nemački bend koji je osvojio MTV Video Muzičku nagradu u Japanu (VMAJ).

Istorija
--------

### Osnivanje

Tokio Hotel su osnovali pevač Bil Kaulic (nem. *Bill Kaulitz*), i gitarista Tom Kaulic (nem. *Tom Kaulitz*), koji su identična braća blizanci, bubnjar Gustav Šefer (nem. *Gustav Schäfer*) i basista Georg Listing (nem. *Georg Listing*). Upoznali su se 2001. nakon nastupa u magdeburškom klubu, gde su Listing i Šefer, koji su se poznavali iz muzičke škole, posmatrali iz publike dok su Bil i Tom Kaulic svirali na sceni. Pod imenom *Devilish*, bend je počeo da se prikazuje na talentovanim programima i malim koncertima. Nakon Bilovog nastupa u dečjem Star Search programu 2003. sa trinaest godina (gde je izgubio u četvrt-finalu), otkrio ga je muzički producent Piter Hofman (Peter Hoffmann). Devilish je promenio ime u Tokio Hotel: „Tokio", nemački pravopis japanskog grada Tokia, zbog ljubavi prema gradu, i „Hotel" zbog njihove stalne turneje i života po hotelima. Nakon prekida ugovora sa Sony BMG, Hofman je angažovao Davida Josta (David Jost) i Peta Benznera (Pat Benzner) u tim kreatora i autora, i dao im tinejdžerska uputstva za pisanje pesama i sviranje instrumenata; većinu pesama na prvom albumu su napisali Bil, Hofman, Jost i Benzner. Međutim, malo pre izlaska prvog albuma, Sony prekida ugovor. Universal Music Group je potpisao ugovor sa Tokio Hotelom 2005. godine i razvili su makretinški plan. Bend je sada jedan od najvećih umetnika iz Nemačke.

### *Schrei*

Bil Kaulic nastupa u Hesiš Lihtenu (Nemačka) 2006.
Prvi singl, "Durch den Monsun" ("Kroz monsun"), brzo je napredovao na listama, pojaviljujući se na zvaničnoj nemačkoj Media Control listi singlova na #15 20. avgusta 2005. i dostižući #1 26. avgusta 2005; takođe dostiže #1 na austrijskoj listi singlova. Njihov drugi singl, "Schrei" ("Vrišti"), popeo se na #5 na nemačkim listama. Ove dve pesme je pevač Bil Kaulic napisao zajedno sa grupom producenata, Piterom Hofmanom, Davidom Jostom, Petom Benznerom i Dejvom Rotom (nem. *Dave Roth*). Njihov debi album, *Schrei*, izdat je 19. septembra 2005, koji je Međunarodna Federacija Gonografske Industrije– Nemačka kasnije nagradila platinastim sertifikatom za prodatih preko 200.000 kopija albuma. Treći i četvrti singlovi, "Rette mich" ("Spasi me") i "Der letzte Tag" ("Poslednji dan") su objavljeni 2006. godine; oba singla su dostigla #1. "Der letzte Tag" se sadrži na *B-side* albumu sa "Wir schließen uns ein", koja je takođe praćena muzičkim spotom.

### *Zimmer 483*

Prvi singl njihovog drugog albuma *Zimmer 483* ("Soba 483"), pod nazivom "Übers Ende der Welt" ("Preko kraja sveta"), izdat je 26. januara 2007. i brzo dostigao #1. Album *Zimmer 483* je izdat 23. februara 2007. u Nemačkoj, zajedno sa deluks izdanjem albuma sa DVD-jem. Drugi singl sa albuma, "Spring nicht" ("Ne skači") je izdat 7. aprila. Turneja praćena izlaskom albuma, Zimmer 483 Turneja, bila je planirana da počne u martu 2007, ali je odložena za dve nedelje, jer su članovi benda želeli drugačiji dizajn bine. Treći singl, "An deiner Seite (Ich bin da)" ("Na tvojoj strani (Ja sam tu)"), je izdat 16. novembra. Singl na albumu *B-side* uključuje pesmu "1000 Meere" ("1000 Mora"), za koji je takođe sniman spot. Tokio Hotel izdaje singl "Heilig" 28. aprila 2008, ali bez muzičkog spota, zbog tesnog rasporeda koji su imali.

### *Scream*

Dok njihovi nemački albumi nikada zvanično nisu izašli van nemačkog govornog područja, Tokio Hotelov prvi album na engleskom jeziku, *Scream*, izdat je 4. juna 2007. širom Evrope. U Nemačkoj, album je izdat kao *Room 483* u cilju da naglasi kontinuitet sa poslednjim nemačkim albumom *Zimmer 483*. *Scream* sadrži englesku verziju izbora pesama sa albuma na nemačkom jeziku *Schrei* i *Zimmer 483*. "Monsoon" ("Monsun"), engleska verzija pesme "Durch den Monsun", je bila prvi singl sa albuma. "Ready, Set, Go!" ("Priprema, pozor, sad!"; prevod od "Übers Ende der Welt") je izdat kao drugi singl sa albuma, a "Don't Jump" ("Ne skači"; prevod od "Spring nicht") kao treći singl. Spot za "Scream", engleska verzija njihovog hita "Schrei" iz 2005. je takođe sniman, i pušten u iTunes prodavnicama početkom marta 2008.
Tokio Hotel je dao svoj prvi koncert u Ujedinjenom Kraljevstvu 19. juna 2007. "Ready, Set, Go!" je izdat u Ujedinjenom Kraljevstvu kao bendov prvi singl 27. avgusta 2007. Pesma je dostigla #77 na Listama Singlova u Ujedinjenom Kraljevstvu.
Tokio Hotel je osvojio MTV Evropsku Muzičku Nagradu za Najbolju Interakciju 1. novembra 2007. i takođe su bili nominovani za Najbolji Sastav. Na događaju su nastupali sa pesmom "Monsoon".
Krajem 2007. godine Tokio Hotel izdaje svoj prvi singl u Sjedinjenim Američkim Državama, jednostavno nazvan "Tokio Hotel". Singl je sadržao pesme "Scream" i "Ready, Set, Go!", i bio je dostupan isključivo u Hot Topik (engl. ) prodavnicama. Njihov drugi singl u Sjedinjenim Američkim Državama, "Scream America", je izdat 11. decembra 2007. Singl je sadržao pesme "Scream" i remiks pesme "Ready, Set, Go!" od AFI Džejd Pjudžet (engl. ). U februaru 2008, bend je krenuo na turneju po Severnoj Americi za pet datuma, počevši od Kanade, a završivši u Njujorku. Nakon što su se pojavili i uživo nastupali na MuchMusic-u, tokom turneje u Kanadi, "Ready, Set, Go!" je otvorio MuchOnDemand Dnevnih 10, odbrojavanje videa odabranih od strane gledalaca. Zadržao se više nedelja tamo, a onda se vratio na vrh liste MuchOnDemand Dnevnih 10 8. aprila. "Scream" je izdat u Kanadi 25. marta, a u Sjedinjenim Američkim Državama 6. maja.

### 1000 Hotels Turneja

"1000 Hotels" Evropska Turneja počela je 3. marta 2008. u Briselu (Belgija), i nastavila se dalje uključujući Holandiju, Luksemburg, Francusku, Španiju, Portugal, Italiju, Srbiju, Sloveniju i Skandinaviju, a planirano je da se završi 9. aprila; međutim, tokom koncerta u Marselju (Francuska) 14. aprila, Bil je počeo da oseća vokalne probleme. Dozvolio je publici da peva češće nego inače i umesto originalne 21 pesme koje su postavili na listu, odsvirali su samo 16 pesama. Bil se izvinio, na nemačkom, zbog lošeg pevanja i objasnio da je bolestan. Dva dana kasnije, bend je otkazao koncert u Lisabonu (Portugal), nekoliko minuta pred sam početak koncerta. Ostatak "1000 Hotels" Turneje i zakazana Severnoamerička Turneja su otkazani nakon objavljivanja bendovog menadžera za Bilt (nem. *Bild*) da Bil Kaulic mora proći operaciju uklanjanja ciste sa glasne žice.

Bil Kaulic je izložio svoj glas pritisku nakon odsvirana 43 koncerta u 1000 Hotels turneji bez odmora. Morao je da se podvrgne operaciji 30. marta da bi se uklonila cista koja se formirala na njegovoj glasnoj žici. Cista je bila rezultat infekcije grla koja je prošla nelečeno. Nakon operacije, Bil nije bio u mogućnosti da govori dvanaest dana, i imao je četiri nedelje vokalne rehabilitacije. Da je Bil nastavio da peva ostatak turneje, njegov glas bi na kraju bio trajno oštećen. Tokio Hotel je nastavio da nastupa u maju 2008. i nakon toga su krenuli na drugi deo 1000 Hotels Evropske Turneje dodajući mnogo koncerata na otvorenom i završavajući turneju 13. jula u Verhteru (Belgija).

### Turneja u Severnoj Americi i *Humanoid*

Tokio Hotel je krenuo na drugu turneju po Severnoj Americi u avgustu 2008. Bendov spot "Ready Set Go!" je nominovan za Najbolji Pop Video na MTV Video Muzičkim Nagradama 2008, gde su osvojili nagradu za Najboljeg Novog Umetnika. Vraćaju se u Severnu Ameriku u oktobru 2008. za turneju od mesec dana koncerata i potpisivanja u muzičkim radnjama. U decembru 2008. je izdat DVD iza scene nazvan *Tokio Hotel TV - Caught on Camera*. Sadržao je snimke sa Tokio Hotel TV-a i priče iz bekstejdža sa prošlogodišnjeg diska pod nazivom "History - The very best of Tokio Hotel TV!". Deluks izdanje sadrži drugi disk pod nazivom "Future - The road to the new Album!" koji sadrži snimke benda sa promocione turneje i pripreme za treći studijski album.

Između Severnoameričkih Turneja, bend se vraća u Hamburg u studio da snima svoj treći studijski album, *Humanoid*, koji, prema njihovom menadžeru Davidu Jostu, izlazi 2. oktobra 2009 u Nemačkoj, a 6. oktobra 2009 u Sjedinjenim Američkim Državama, uprkos ranijim izjavama prognoziranja izlaska za mart/april ili maj/jun 2009. Album je sniman na nemačkom i engleskom jeziku, i obe verzije su objavljene istovremeno širom sveta.

10. avgusta na MTV Vestima je najavljeno da će prvi nemački singl biti "Automatisch", a engleska verzija, "Automatic", koja će biti objavljena kao prvi singl u Sjedinjenim Američkim Državama. MTV Buzzworthy 20. avgusta objavljuje video koji prikazuje pregled spota "Automatic" i Cherrytree Records najavljuje da će engleska verzija pesme biti objavljena u Sjedinjenim Američkim Državama 22. septembra. Ipak, spot za singl je objavljen 3. septembra.

Na Tomovom blogu je 2. novembra najavljeno da će drugi engleski singl biti "World Behind My Wall", a nemačka verzija, "Lass uns laufen", će biti drugi nemački singl. Spotovi za obe verzije su objavljeni 14. decembra i 15. decembra.

Na bendovom sajtu Arhivirano 2009-10-07 na Wayback Machine-u je 24. juna 2010. objavljen uživo muzički spot za pesmu "Dark Side of the Sun" kao njihov sledeći singl.
20. jula 2010 objavljuju drugi uživo album *Humanoid City Live* iz Milana (Italija).

Na grčkoj radio-stanici Mad Radio je 22. novembra 2010 premijerno puštena njihova nova pesma "Hurricanes and Suns", koja je uključena kao bonus pesma na svim verzijama albuma *Tokio Hotel: Best Of*, sastav svih najuspešnijih pesama. Kao i singl za *Best of* izdanje. Album takođe uključuje pesmu "Mädchen aus dem All", prvu pesmu koju je bend snimio u studiju 2003. godine.

Album *Best of* je objavljen 14. decembra 2010. Svetska premijera muzičkog spota za pesmu "Hurricanes and Suns" je bila 2. decembra na bendovom zvaničnom sajtu Arhivirano 2009-10-07 na Wayback Machine-u. 28. aprila 2011. su dobili "Fan Army FTW" nagradu na MTV O Muzičkim nagradama. Nakon proglašenja pobednika, objavljen je video Toma i Bila koji se zahvaljuju svojim fanovima za osvojenu nagradu.

### Nastupi u Aziji

Tokio Hotel izvodi svoj prvi koncert u Aziji (ne računajući koncert u Izraelu) na Audi Showcase-u u Singapuru, ubrzo kog sledi TM Connects With Tokio Hotel događaj u Maleziji, promovišući prodaju njihovog albuma *Humanoid*. Odradili su seriju mini koncerata na Tajvanu. Nekoliko meseci kasnije su se vratili u Maleziju radi nastupa na MTV World Stage Uživo u Maleziji 2010. Bend je 15. decembra 2010 nastupao u Tokiju, grad po kom je dobio naziv, nakon završetka Južnoameričke turneje u Meksiku 2. decembra 2010. U februaru. 2011 Tokio Hotel je odputovao u Japan da završi drugu promotivnu turneju. Brojna TV pojavljivanja i medijski intervjui su se održali između 8. i 11. februara.

24. juna 2011. Tokio Hotel je nastupao u Japanu na "The Next Premium Night Tokio Hotel in Tokyo". Događaj je predstavio Audi A1, a odabrano je 150 fanova koji su osvojili ulaznice za nastup. Događaj je bio bendov prvi akustičan nastup u Japanu. 25. juna 2011. bend je uživo nastupio na MTV Video Muzičkoj Pomoći Japanu u Tokiju. Emisija, koja se prvobitno zvala Video Muzičke Nagrade Japan, korišćena je kao muzička korist da se prikupi novac za japanski Crveni krst kako bi pomogli onima koji su pogođeni nedavnim zemljotresom.

### Manekenstvo i reklame

19. januara 2010, pevač Bil Kaulic se udružio sa blizancima Dinom i Denom Katen (engl. ) za Diskverd (engl. ) da prošeta modnom pistom na modnom događaju u Milanu. Kaulic se pojavio dva puta, otvorivši i zatvorivši Diskverdovu mušku kolekciju za jesen/zimu 2010 uz Tokio Hotelovu pesmu "Screamin".

Proizvođač automobila Audi je unajmio dva frontmena za svoju novu reklamnu kampanju kako bi privukli mlađe generacije. Snimci su uključeni u Tokio Hotel TV epizodu (na Tokio Hotelovom sajtu), kao i u samu reklamu.

4. avgusta 2010, Tom Kaulic je dobio sopstvenu reklamu za Ribok patike. Ribok je uključio dvadesetogodišnjeg gitaristu Tokio Hotela i zavisnika od patika u reklamiranje kompanije. „Kod kuće sam napravio malu sobu kao mali magacin," rekao je za svoje patike. Takođe je rekao da nedeljno kupi 10 novih pari patika. To je 520 patika godišnje.

Članovi sastava
---------------

### Bil Kaulic

*Glavni članak: Bil Kaulic*
Bil Kaulic (nem. *Bill Kaulitz*) je rođen 1. septembra 1989. u Lajpcigu deset minuta nakon svog identičnog brata blizanca Toma.

### Tom Kaulic

Tom Kaulic (nem. *Tom Kaulitz*) je rođen 1. septembra 1989. u Lajpcigu deset minuta pre svog identičnog brata blizanca Bila. Od septembra 2007. Tom koristi Gibson (engl. ) gitare i Mejsa Bugi (engl. ) pojačalo. Tom je priznao da je muzički uticaj na njega ostavio Aerosmit i nemački hip-hop poput Samy Deluxe-a. Radio je kao maneken za Reebok u Nemačkoj. Tom, uz brata blizanca, Bila, je zastupnik za PETA u Nemačkoj. Učestvovali su u fotografisanju radi obeshrabrivanja upotrebe životinja radi zabave.

### Georg Listing

Georg Listing (nem. *Georg Listing)* je rođen 31. marta 1987. Njegov rodni grad je Hale. Počeo je da svira bas sa trinaest godina, i, od septembra 2007, koristi Sendbrg (engl. ) bas. Rekao je da je njegov stil sviranja pod velikim uticajem Flia iz Red hot čili pepersa, i drugih muzičkih uticaja uključujući Die Ärzte i Oejzis.

### Gustav Šefer

Gustav Šefer (nem. *Gustav Schäfer*) je rođen 8. septembra 1988. u svom rodnom gradu Magdeburgu, i ima stariju sestru. Gustav svira bubnjeve od pete godine. Njegov muzički uticaj uključuju Metaliku, Džoa Kakera (engl. ) i Roda Stjuarta (engl. ).

Napuštanje scene
----------------

Grupa je 2011.-2012. godine prestala sa radom. Neki mediji navode da su muzičku scenu napustili zbog hejtera, neki jednostavno nagađaju da im se *smučila* slava i da je to glavni razlog ne pojavljivanja u javnosti, a neki misle da je razlog to što su se blizanci Bil i Tom preselili u Los Anđeles dok su Georg i Gustav ostali u Nemačkoj. Međutim,blizanci Bil i Tom su u međuvremenu bili sudije u jednom Nemačkom šou. Svo vreme članovi grupe bili su u kontaktu i u odličnim odnosima.

Danas
-----

Danas se ova grupa nalazi u Los Anđelesu gde radi na novom albumu. Album je prvo najavljen za 2013. godinu, ali je njegov izlazak pomeren za 2014. godinu. Bil Kaulic u jednom interviju potvrdio je da album Tokio Hotela definitivno izlazi 2014. godine. Ovaj album će obeležiti njihov povratak na muzičku scenu.
Nakon povratka Tokio Hotel TV epizoda na Jutjubu , grupa je na Tviteru najavila da je novi album gotov ,i da je predat njihovoj izdavačkoj kući.
Početkom Septembra Bil je na svom Instagram profilu postavio sliku omota za novi album , koji će se zvati *Kings of Suburbia*.
Album će se naći u prodaji 3. oktobra 2014.

Diskografija
------------

*Glavni članak: Diskografija grupe Tokio Hotel*
Studijski albumi
* 2005: *Schrei*- Universal Music/Island
* 2007: *Zimmer 483* - Universal Music/Island
* 2007: *Scream* - Universal Music/Island
* 2009: *Humanoid* nemačka verzija/engleska verzija - Universal Music/Island, Stunner Records [Intl]
* 2010: *Tokio Hotel Best Of* nemačka verzija/engleska verzija - Universal Music/Island [Intl], Cherrytree/Interscope [SAD]
* 2014: *Kings of Suburbia*
* 2017: Dream machine
* 2019: Melancholic paradise

Uživo albumi
* 2006: *Schrei – Live* - Universal Music/Island
* 2007: *Zimmer 483 – Live In Europe* - Universal Music/Island
* 2010: *Humanoid City Live* - Cherrytree

Nagrade
-------

2005

| Kategorija | Nagrada | Datum |
| --- | --- | --- |
| Najbolji singl | Zlatni Pingvin (Austrija) | ...2005 |
| Najbolji pop | Zlatni Pingvin (Austrija) | ...2005 |
| Rok sastav 2005 | Zlatni Pingvin (Austrija) | ...2005 |
| Najbolje novajlije | Comet Nagrade (Nemačka) | 6. oktobar |
| Super Comet | Comet Nagrade (Nemačka) | 6. oktobar |
| Najbolje novajlije | Eins Live Krone Nagrade | 24. novembar |
| Najbolji nacionalni pop nastup | Bambi Nagrade | 1. decembar |

2006

| Kategorija | Nagrada | Datum |
| --- | --- | --- |
| Najbolji rok sastav | MTV Francuska | ...2006 |
| Album godine | Zlatni Pingvin (Austrija) | 8. februar |
| Sastav godine | Zlatni Pingvin (Austrija) | 8. februar |
| Pesma godine - "Der Letzte Tag" | Zlatni Pingvin (Austrija) | 8. februar |
| Najbolje novajlije | Zlatni Pingvin (Austrija) | 8. februar |
| Rasprodata hala na turneji | Rasprodata-Nagrada od Königpilsen Arene | 11. mart |
| Najbolje novajlije | ECHO Nagrade (Nemačka) | 12. mart |
| Najbolje novajlije | Steiger Nagrade | 25. mart |
| Nacionalni pop 2005 | Radio Regenbogen Nagrade (Nemačka) | 31. mart |
| Najbolji rok sastav - Zlatni Otto | Bravo Otto | 6. maj |
| Muzička Nagrada | Bild OSGAR | 22. maj |
| Muzička Nagrada | Amadeus Muzičke Nagrade (Austrija) | 25. maj |
| Najbolje međunarodne novajlije | Popcorn Nagrada (Mađarska) | 26. maj |
| Najbolji međunarodni sastav | Bravo Otto (Mađarska) | 24. jun |
| Najbolje novajlije | Bravo Otto (Mađarska) | 24. jun |
| Najbolji sastav novajlija | Popkomm Bavarian Music Lion | 21. septembar |
| Najbolji nemački pop sastav | Goldene Stimmgabel Nagrade | 24. septembar |
| Najprodavaniji nemački umetnik | Svetske muzičke nagrade (WMA) | 15. novembar |
| Najbolji nacionalni pop nastup | Bambi Nagrade | 30. novembar |
| Najbolji nastup uživo | Eins Live Krone Nagrade | 12. decembar |

2007

| Kategorija | Nagrada | Datum |
| --- | --- | --- |
| Singl godine – "Durch Den Monsun" | Zlatni Pingvin (Austrija) | ...2007 |
| Najprodavaniji nemački izvođač | European Border Breakers Nagrada | 21. januar |
| European Border Breakers Nagrada | NRJ Muzičke Nagrade (Francuska) | 21. januar |
| Rok nagrada | BZ-Kulturpreis | 23. januar |
| Najbolji nacionalni video | ECHO Nagrade (Nemačka) | 25. mart |
| Super bend rok – Zlatni Otto | Bravo Otto | 28. april |
| Najbolji video | Comet Nagrade (Nemačka) | 3. maj |
| Najbolji bend | Comet Nagrade (Nemačka) | 3. maj |
| Super Comet | Comet Nagrade (Nemačka) | 3. maj |
| Najbolji sastav | Jabra Music | ...jul |
| Digitalna nagrada | Festivalbar (Italija) | 7. septembar |
| Najuspešnija međunarodna rok-grupa | Goldene Stimmgabel Nagrade | 22. septembar |
| Najuspešnija međunarodna pop-grupa | Goldene Stimmgabel Nagrade | 3. oktobar |
| Najbolji album | TMF Nagrade (Belgija) | 14 October |
| Najbolji video | TMF Nagrade (Belgija) | 14. oktobar |
| Najbolji novi umetnik | TMF Nagrade (Belgija) | 14. oktobar |
| Najbolji pop | TMF Nagrade (Belgija) | 14. oktobar |
| Najbolji međunarodni nastup | MTV Evropske Muzičke Nagrade (EMA) | 1. novembar |
| Najbolji sastav godine | MTV Italija Nickelodeon Kids' Choice Award | 1. decembar |

2008

| Kategorija | Nagrada | Datum |
| --- | --- | --- |
| Sastav godine 2007 | Zlatni Pingvin (Austrija) | ...januar |
| Najbolji međunarodni sastav | Rockbjörnen Nagrade (Švedska) | 24. januar |
| Najbolji međunarodni sastav | NRJ Muzičke Nagrade (Francuska) | 26. januar |
| Najbolja nacionalna muzika | Goldene Kamera (Nemačka) | 6. februar |
| Najbolji spot | Echo Nagrade (Nemačka) | 15. februar |
| Najbolji međunarodni umetnik | Emma Gala Nagrade (Finska) | 8. mart |
| Najbolja međunarodna grupa | Disney Channel Kids Nagrada (Italija) | 28. mart |
| Najbolji koncert | Hitkrant (Holandija) | ...maj |
| Pesma koja daje najbolje raspoloženje - "Monsoon" | Hitkrant (Holandija) | ...maj |
| Pesma koja ostaje u glavi - "Monsoon" | Hitkrant (Holandija) | ...maj |
| Super bend rok – Srebrni Otto | Bravo Otto | 3. maj |
| Najbolji sastav | MTV TRL Nagrade (Italija) | 17. maj |
| Najbolja pesma godine broj 1 – "Monsoon" | MTV TRL Nagrade (Italija) | 17. maj |
| Najbolji sastav | Comet Nagrade (Nemačka) | 23. maj |
| Najbolji video - "An Deiner Seite" | Comet Nagrade (Nemačka) | 23. maj |
| Najbolji nastup uživo | Comet Nagrade (Nemačka) | 23. maj |
| Super Comet | Comet Nagrade (Nemačka) | 23. maj |
| Najbolji novi umetnik | MTV VMA Muzičke Nagrade (SAD) | 7. septembar |
| Najbolji ulazak - odabir fanova | MTV VMA Muzičke Nagrade (SAD) | 7. septembar |
| Najbolji muški međunarodni umetnik (Bil Kaulic) | TMF Nagrade (Belgija) | 11. oktobar |
| Najbolji međunarodni video - "Don't Jump" | TMF Nagrade (Belgija) | 11. oktobar |
| Pesma godine | MTV Latinoameričke Nagrade | 16. oktobar |
| Najbolji fan klub - Venecuela | MTV Latinoameričke Nagrade | 16. oktobar |
| Najbolji novi međunarodni umetnik | MTV Latinoameričke Nagrade | 16. oktobar |
| Najbolja melodija - "Monsoon" | MTV Latinoameričke Nagrade | 16. oktobar |
| Zvezde | MTV Evropske Muzičke Nagrade (EMA) | 6. novembar |
| Najprodavaniji DVD - "Zimmer 483 – Live in Europe" | Rekord (Rusija) | 2. decembar |

2009

| Kategorija | Nagrada | Datum |
| --- | --- | --- |
| Super sastav – Zlatni Otto | Bravo Otto (Nemačka) | 12. maj |
| Najbolji TRL umetnik godine | MTV TRL Nagrade (Italija) | 16. maj |
| Najbolja Online Zvezda | Comet Nagrade (Nemačka) | 29. maj |
| Izvozni hit Nemačke | Bavarian Music Lion | 17. septembar |
| Međunarodna nagrada (2009) | Audi Generacija Nagrada | 18. oktobar |
| Najbolja grupa | MTV Evropke Muzičke Nagrade (EMA) | 5. novembar |
| Najbolji međunarodni rok sastav | TeleHit Nagrade (Meksiko) | 12. novembar |

2010

| Kategorija | Nagrada | Datum |
| --- | --- | --- |
| Najbolji međunarodni sastav | NRJ Muzičke Nagrade (Francuska) | 23. januar |
| Bend godine | Zlatni Pingvin (Austrija) | 29. januar |
| Album godine | Zlatni Pingvin (Austrija) | 29. januar |
| Bend godine | Bravoora Nagrade (Poljska) | 1. februar |
| Najbolji međunarodni umetnik | Emma Gala Nagrade (Finska) | 4 February |
| Walk of Fame | König-Pilsener Arena (Nemačka) | 26. februar |
| Najbolji međunarodni sastav | Radio Regenbogen Nagrade (Nemačka) | 19. mart |
| Omiljena muzička zvezda | Kids Choice Nagrade 2010 (Nemačka) | 10. april |
| Najbolji nastup uživo | Comet Nagrade (Nemačka) | 21. maj |
| Strana pesma godine - "World Behind My Wall" | Rockbjörnen Nagrada (Švedska) | 1. septembar |
| Koncert godine | Rockbjörnen Nagrada (Švedska) | 1. septembar |
| Najbolji World Stage nastup | MTV Evropske Muzičke Nagrade (EMA) | 7. novembar |
| Najbolji nacionalni sastav | CMA Nagrade (Nemačka) | 12. decembar |
| Najbolji nacionalni singl - "World Behind My Wall" | CMA Nagrade (Nemačka) | 12. decembar |

2011

| Kategorija | Nagrada | Datum |
| --- | --- | --- |
| Bend godine | Bravoora nagrade (Poljska)  | Mart |
| Zvezda 20. godišnjice | Bravoora Awards (Poland)  | Mart |
| Najbolja fan armija (Fan Army FTW) | MTV O Muzičke nagrade (SAD)  | 28. april |
| Najbolji rok video | MTV Video Muzičke nagrade Japan  | 2. jul |

Izvori
------

1. 1 2  Bravoora Awards Winners Bravoora Winners Arhivirano 2016-03-04 na Wayback Machine-u. Pristupljeno 1. 3. 2011..
2. ↑  Fan Army FTW Winner. Pristupljeno 28. 4. 2011..
3. ↑  MTV Video Music Awards Japan Winners Arhivirano 2017-08-28 na Wayback Machine-u VMAJ Winners Arhivirano 2011-10-06 na Wayback Machine-u. Pristupljeno 2. 7. 2011..

Spoljašnje veze
---------------

***Tokio Hotel*** na Wikimedijinoj ostavi

* Zvanična adresa
* Zvanični Tviter
* Zvanična Fejsbuk stranica
* Zvanični Jutub Kanal
* Interscope Records Profil
* Tokio Hotel na MTV-ju
* Tokio Hotel Srbija Arhivirano 2011-02-07 na Wayback Machine-u